Diari Oficial de la Generalitat Valenciana


Sumari del DOGV 8074, del 30-06-2017 (2017/5411)

RESOLUCIÓ de 2 de juny de 2017, de la Conselleria d'Educació, Investigació, Cultura i Esport, per la qual es convoquen assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8074

Data del DOGV
:   30-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5411


Data del document
:   02-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 2 de juny de 2017, de la Conselleria d'Educació, Investigació, Cultura i Esport, per la qual es convoquen assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2017-2018. [2017/5411]  
La Llei orgànica 2/2006, de 3 de maig, d'educació, reconeix com un dels principis inspiradors del sistema educatiu espanyol, el foment i la promoció de la investigació, l'experimentació i la innovació educativa. L'article 2 estableix que els poders públics prestaran una atenció prioritària al conjunt de factors que afavoreixen la qualitat de l'ensenyament i, especialment, entre altres, el treball en equip del professorat, la investigació, l'experimentació i la renovació educativa.  
  
En aquesta línia, l'article 91.1 inclou, entre les funcions del professorat, la de la investigació, l'experimentació i la millora contínua dels processos d'ensenyament. L'article 91.2 disposa que el professorat desenvoluparà les seues funcions sota els principis de col·laboració i treball en equip. Finalment, l'article 102.3 indica que correspon a les administracions educatives fomentar programes d'investigació.  
Pel que fa als ensenyaments artístics superiors, en l'article 58.6 la Llei d'educació disposa que els centres d'ensenyaments artístics superiors fomentaran, per mitjà dels procediments que les administracions educatives establisquen, programes d'investigació en l'àmbit de les disciplines que els són pròpies.  
L'Institut Superior d'Ensenyances Artístiques de la Comunitat Valenciana (ISEACV), entitat autònoma de caràcter administratiu de la Generalitat, va ser creat per a complir els objectius i desenvolupar les funcions que s'arrepleguen en la Llei 8/2007, de 2 de març, de la Generalitat, i executar el conjunt de competències que, sobre els ensenyaments artístics superiors, corresponen a l'Administració de la Generalitat.  
La investigació i la creació constitueixen una funció essencial dins les competències d'ensenyament dels centres superiors d'ensenyaments artístics, per això els Estatuts de l'ISEACV, aprovats pel Decret 82/2009, estableixen com a principis de la seua activitat investigadora:  
  
- El reconeixement de la investigació com a base del procés de creació de coneixement, com a condició per a l'exercici d'una activitat docent i formativa de qualitat, i com a mitjà per a contribuir al progrés social, professional i artístic.  
- Que la investigació i la creació, publicades i/o transferides a la societat, són un dret i un deure del personal docent de l'Institut Superior d'Ensenyances Artístiques, d'acord amb els seus fins i objectius.  
Per a això, l'ISEACV assumeix com a missions fonamentals, incentivar i desenvolupar la creació i la investigació humanística, científica, tècnica i artística d'excel·lència, la formació d'investigadors i creadors, el desenvolupament de línies i projectes d'investigació i el treball interdisciplinari del personal investigador.  
Vista la proposta del director de l'ISEACV, en l'ús de les competències que m'atribueix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Objecte  
Convocar un concurs públic en règim de concurrència competitiva, per a la concessió d'assignacions econòmiques per a projectes d'investigació en els centres superiors d'ensenyaments artístics adscrits a l'Institut Superior d'Ensenyances Artístiques de la Comunitat Valenciana.  
  
  
Segon. Destinataris  
Podran sol·licitar les assignacions econòmiques els centres superiors d'ensenyaments artístics de titularitat de la Generalitat que es recullen en l'annex II del Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana.  
  
Tercer. Finançament  
1. Les quantitats concedides als projectes seleccionats aniran destinades a sufragar totalment o parcialment les despeses generades pel projecte que tinguen el caràcter de béns no inventariables.  
Com a màxim el 50 % de l'ajuda concedida podrà destinar-se a l'adquisició de béns inventariables, sempre que els béns adquirits es destinen durant un període no inferior a dos anys a la realització de projectes d'investigació.  
2. El finançament d'aquestes quantitats assignades als centres públics, amb caràcter de despesa extraordinària de funcionament, s'abonarà a càrrec del capítol II del programa pressupostari 422.80, Institut Superior d'Ensenyances Artístiques de la Comunitat Valenciana, del pressupost de la Generalitat de l'any 2017, per un import global màxim de 20.000 ?.  
  
Quart. Característiques dels projectes d'investigació  
Els projectes d'investigació presentats hauran de tindre, almenys, les característiques generals següents:  
1. Nom del grup d'investigació, investigador/a principal i components del grup d'investigació.  
2. Títol del projecte i línia d'investigació al qual s'adscriu.  
3. Pressupost.  
4. Descripció del projecte d'investigació a desenvolupar:  
A. Resum  
B. Antecedents i estat actual del tema  
C. Objectius  
D. Metodologia  
E. Recursos  
F. Pla de treball  
G. Aplicabilitat-utilitat pràctica  
H. Bibliografia  
  
Cinqué. Criteris de valoració dels projectes  
L'avaluació dels projectes es realitzarà d'acord amb els criteris de valoració i amb la ponderació que s'indica a continuació:  
Criteris per a la valoració global dels projectes:  
A. Avaluació del projecte (40 %)  
a) Pertinència i rellevància de la línia de treball del projecte i dels objectius proposats (5 %).  
b) Adequació del pressupost als objectius del projecte (10 %).  
c) Metodologia i pla de treball (20 %).  
d) Grau d'interdisciplinarietat dels objectius del projecte (5 %).  
  
B. Avaluació del grup investigador (40 %)  
a) Qualitat cientificoartística de l'investigador principal (20 %).  
I. Títol de doctor/a.  
II. Títol de màster universitari o en ensenyaments artístics superiors.  
  
III. Suficiència investigadora o diploma d'estudis avançats.  
IV. Premi extraordinari de doctorat, màster, llicenciatura, ensenyaments artístics superiors, grau o equivalent.  
V. Altres titulacions.  
VI. Per publicacions de caràcter didàctic, artístic o científic sobre les disciplines objecte de la convocatòria (llibres, capítols, articles, actes de congressos, jornades i seminaris, ponències?, individuals o conjuntes).  
VII. Per la participació:  
1. En projectes relacionats amb l'actualització cientificoartística, o projectes d'investigació finançats per organismes públics.  
2. Com a docent en programes de mobilitat a la Unió Europea.  
3. Com a membre de comités científics en congressos, jornades o semblants.  
4. Com a tutor/director, avaluador o membre de tribunal de tesis doctorals, treballs final de màster, treballs final de títol.  
VIII. Premis artístics, d'investigació o docents de reconegut prestigi en concursos o certàmens d'àmbits autonòmic, nacional o internacional.  
  
IX. Activitat artística: registres sonors, audiovisuals, dissenys- amb depòsit legal o patent; direcció d'orquestra, cor, banda, agrupacions musicals o corals, coreogràfica, d'escena de dansa o espectacles teatrals, produccions musicals, audiovisuals, exposicions; composicions, coreografies, exposicions, obres estrenades o publicades, concerts, interpretacions, treballs de producció, patents, creacions registrades com a propietat industrial, temps treballat en agències de publicitat o gabinets de disseny, en revistes o editorials com a director creatiu, una altra activitat artística.  
X. Per la participació com a membre de comissions o grups de treball nomenats per l'Administració pública.  
XI. Per cada congrés, jornada o curs de formació i perfeccionament rebut o impartit sobre actualització científica o artística.  
b) Qualitat cientificoartística de la resta del grup investigador (15 %).  
I. Títol de doctor/a.  
II. Títol de màster universitari o en ensenyaments artístics superiors.  
  
III. Suficiència investigadora o diploma d'estudis avançats.  
IV. Premi extraordinari de doctorat, màster, llicenciatura, ensenyaments artístics superiors, grau o equivalent.  
V. Altres titulacions.  
VI. Per publicacions de caràcter didàctic, artístic o científic sobre les disciplines objecte de la convocatòria (llibres, capítols, articles, actes de congressos, jornades i seminaris, ponències?, individuals o conjuntes).  
VII. Per la participació:  
1. En projectes relacionats amb l'actualització cientificoartística, o projectes d'investigació finançats per organismes públics.  
2. Com a docent en programes de mobilitat a la Unió Europea.  
3. Com a membre de comités científics en congressos, jornades o semblants.  
4. Com a tutor/director, avaluador o membre de tribunal de tesis doctorals, treballs final de màster, treballs final de títol.  
VIII. Premis artístics, d'investigació o docents de reconegut prestigi en concursos o certàmens d'àmbits autonòmic, nacional o internacional.  
  
IX. Activitat artística: registres sonors, audiovisuals, dissenys- amb depòsit legal o patent; direcció d'orquestra, cor, banda, agrupacions musicals o corals, coreogràfica, d'escena de dansa o espectacles teatrals, produccions musicals, audiovisuals, exposicions; composicions, coreografies, exposicions, obres estrenades o publicades, concerts, interpretacions, treballs de producció, patents, creacions registrades com a propietat industrial, temps treballat en agències de publicitat o gabinets de disseny, en revistes o editorials com a director creatiu, una altra activitat artística.  
X. Per la participació com a membre de comissions o grups de treball nomenats per l'Administració pública.  
XI. Per cada congrés, jornada o curs de formació i perfeccionament rebut o impartit sobre actualització científica o artística.  
c) Adequació del grup d'investigació respecte del treball a realitzar (grandària, experiència de treball conjunt, experiència en la línia de treball del projecte, equilibri en la seua composició, capacitat formativa) (5 %).  
C. Aplicació de resultats i difusió (20 %)  
a) Plans d'aplicació dels resultats científics, artístics i pedagògics (10 %).  
b) Plans de difusió dels resultats científics, artístics i pedagògics (10 %).  
Per a la concessió de les assignacions econòmiques, s'estableix la necessitat d'obtindre en la valoració corresponent, una puntuació mínima de 60 sobre 100 punts per a accedir a aquestes.  
  
Sisé. Criteris per a determinar la quantia individual de l'assignació econòmica  
La quantia individualitzada de l'assignació econòmica concedida a cada projecte serà la que resulte de multiplicar la puntuació obtinguda en la valoració del projecte pel valor punt prèviament determinat. El valor punt serà el que resulte de dividir la dotació màxima destinada als centres públics en la convocatòria corresponent entre la xifra que resulte de la suma de totes les puntuacions dels projectes dels centres que han superat la puntuació mínima establida en el punt anterior.  
Seté. Comissió de valoració  
L'òrgan encarregat de l'ordenació i la instrucció del procediment, serà la gerència de l'ISEACV, la qual posarà a disposició de la comissió de valoració els projectes presentats per les direccions dels centres perquè siguen examinats i avaluats d'acord amb els criteris de valoració establits en aquesta convocatòria.  
Per a la valoració de les ajudes es constituirà una comissió que serà la responsable de realitzar l'estudi, la valoració i la proposta de concessió de les assignacions econòmiques als centres participants.  
Aquesta comissió s'ajustarà en el seu funcionament al règim establit per als òrgans col·legiats en la legislació bàsica del procediment administratiu comú.  
La comissió de valoració estarà composta pels membres següents:  
  
- President/a: el cap de la Secció d'Ordenació Acadèmica de l'ISEACV.  
- Vocals:  
a) Cinc tècnics, representants de cada una de les branques d'estudis que componen els ensenyaments artístics superiors integrants del grup de treball d'investigació de l'ISEACV.  
b) Un tècnic/a de l'ISEACV, que realitzarà les funcions de secretari/ària de la comissió, amb veu però sense vot.  
L'avaluació i la selecció de les sol·licituds es realitzarà tenint en compte, exclusivament, la documentació aportada, i s'atribuirà a cada una de les sol·licituds una puntuació d'acord amb els criteris de valoració establits en aquesta convocatòria.  
La comissió de valoració, finalitzat el procés, emetrà un informe en el qual es concretarà el resultat de l'avaluació efectuada. En l'informe s'ordenaran els projectes presentats en funció de la puntuació obtinguda i es proposaran les assignacions econòmiques corresponents. Aquestes assignacions econòmiques s'assignaran proporcionalment en funció de la puntuació obtinguda per cada projecte.  
  
Huité. Termini i llocs de presentació de les sol·licituds  
1. El termini de presentació de sol·licituds de participació serà des del 4 de setembre, fins al 29 de setembre de 2017.  
2. Les sol·licituds i la documentació complementària es dirigiran a la Direcció de l'ISEACV i es presentaran preferentment a la seu de l'ISEACV:  
Carrer Genaro Lahuerta, 25 € 46923 València.  
També podran presentar-se als llocs i en la forma que determina l'article 16.4 de la Llei 39/2015, d'1 de novembre, de règim jurídic de les administracions públiques i del procediment administratiu comú.  
  
En el cas que s'optara per presentar la sol·licitud i la documentació que l'acompanye en una oficina de Correus, haurà de fer-se en sobre obert perquè la instància siga datada i segellada pel personal funcionari de Correus abans de ser certificada. Si no es fa d'aquesta manera es considerarà presentada en la data d'entrada en qualsevol dels llocs establits en el paràgraf anterior.  
En tot cas, si es presenta la sol·licitud en lloc diferent a la seu de l'ISEACV, el centre avançarà a aquest, al correu electrònic ejfb@hxrhie.cm, una còpia de la sol·licitud presentada, degudament segellada i datada.  
3. De conformitat amb el que disposa la normativa bàsica del procediment administratiu comú de les administracions públiques, acabat el termini de presentació de sol·licituds, l'ISEACV publicarà en la pàgina web la relació dels centres i els projectes que hagen d'esmenar o completar documentació, per un termini màxim de 10 dies, amb indicació que si així no ho feren, es considerarà que han desistit en el procediment, amb la resolució prèvia.  
4. Cada centre podrà presentar un màxim de dos projectes d'investigació.  
  
Nové. Sol·licituds i documentació  
1. Les sol·licituds s'adequaran al model d'instància de l'annex I, que també estarà disponible en la pàgina web de l'ISEACV, http://www.iseacv.gva.es.  
2. La sol·licitud haurà d'estar signada per la direcció del centre.  
3. La documentació necessària per a poder participar en la convocatòria de les assignacions és la següent:  
a) Relació certificada de participació del grup d'investigació firmat per la direcció del centre on es farà constar el nom del centre, el títol del projecte, els participants amb el DNI, el nom i els cognoms, el centre de destinació, el seu correu electrònic, i la relació de tasques específiques. S'haurà d'indicar quin és l'investigador principal del projecte, d'acord amb el model de l'annex II.  
b) Projecte, segons els requisits indicats en el resolc quart de la convocatòria.  
c) Certificat del secretari del consell escolar del centre amb el vistiplau del president, que acredite que el consell escolar ha estat informat del projecte, d'acord amb el model de l'annex III.  
  
Deu. Resolució  
La comissió de valoració, d'acord amb els criteris establits per a la valoració dels projectes, elevarà a la direcció de l'ISEACV la proposta de resolució definitiva que contindrà la relació dels centres amb els projectes seleccionats, i indicarà la quantia econòmica proposada en concepte d'assignació econòmica, i la relació de centres amb projectes no seleccionats amb indicació dels motius.  
El director/a de l'ISEACV, a la vista de la proposta de la comissió de valoració, dictarà la corresponent resolució definitiva del procediment per delegació del conseller, la qual posarà fi a la via administrativa.  
La resolució definitiva de la convocatòria serà motivada i contindrà la relació dels projectes seleccionats, amb l'especificació dels noms dels centres i les dotacions econòmiques corresponents, i la relació de projectes no seleccionats així com els motius d'exclusió, es publicarà en la pàgina web de l'ISEACV i en el Diari Oficial de la Generalitat Valenciana.  
  
Onze. Percepció de les ajudes econòmiques  
L'entrega de l'assignació econòmica als centres beneficiaris, una vegada concedida, es realitzarà per transferència bancària al centre per mitjà d'ordres de pagament en ferm, de la conselleria competent en matèria d'educació, a proposta del director/a de l'ISEACV.  
  
Dotze. Condicions i terminis de la justificació dels projectes i de l'aplicació de l'assignació econòmica concedida  
Els centres beneficiaris de les ajudes, hauran de justificar la realització del projecte. Per això, hauran d'aportar:  
1. Atés el caràcter de sobredotació per despeses extraordinàries de funcionament, en els documents de control de l'activitat econòmica del centre, s'hauran d'especificar els ingressos i les despeses que es produïsquen per raó d'aquesta convocatòria. Els centres adjuntaran la justificació de l'import de l'assignació concedida al balanç anual que han d'efectuar, d'acord amb el que disposa l'Ordre de 18 de maig de 1995, de la Conselleria d'Educació i Ciència.  
2. Abans del 31 de juliol de 2018, el director/a o titular del centre haurà de trametre a l'ISEACV, la documentació següent:  
a) Avaluació i impacte del projecte elaborat pel centre educatiu, amb un màxim de 5 fulls i, si escau, annexos.  
b) Relació de les despeses generades pel projecte, amb identificació del creditor i del document, el seu import, la data d'emissió i, si és el cas, el pagament, segons l'annex IV.  
c) Relació certificada de la participació final de l'equip d'investigació firmada per la direcció del centre on es farà constar el nom del centre, el títol del projecte, el nom, els cognoms i el DNI dels participants, el centre de destinació, el correu electrònic, i la relació de tasques específiques realitzades. S'haurà d'indicar quin és l'investigador principal del projecte segons l'annex II.  
  
Tretze. Compatibilitat amb altres assignacions econòmiques  
Les assignacions econòmiques per al desenvolupament de projectes d'investigació en els centres superiors d'ensenyaments artístics adscrits a l'ISEACV són compatibles amb qualsevol altra que, per a la mateixa finalitat, siguen convocades per qualsevol administració o entitat pública i privada, sempre que la suma de les ajudes no supere la quantitat total de la despesa.  
  
Catorze. Pèrdua o minoració de l'assignació econòmica  
1. Tota alteració de les condicions i dels requisits tinguts en compte per a la concessió de l'ajuda i, en tot cas, l'obtenció concurrent d'assignacions econòmiques o ajudes atorgades per altres administracions públiques o ens públics o privats, quan l'objecte de les convocatòries siga coincident, comportarà la modificació de la resolució de concessió i, si és el cas, la pèrdua del dret al cobrament total o parcial de l'assignació econòmica.  
2. La falta de justificació o la justificació insuficient de l'assignació econòmica concedida donarà lloc a la pèrdua del dret al cobrament total o parcial de l'assignació econòmica, sense perjuí de la realització, si és el cas, del tràmit d'audiència legalment establit.  
  
Quinze. Reintegrament de les assignacions econòmiques  
1. Procedirà el reintegrament de l'assignació total o parcial de l'assignació econòmica concedida si concorren els incompliments següents:  
  
a) No justificar l'assignació econòmica en els termes establits en aquesta convocatòria.  
b) Destinar la subvenció a una finalitat distinta d'aquella per a la qual es va concedir.  
c) No presentar en el termini establit en l'apartat dotze, la justificació dels projectes.  
2. El procediment de reintegrament s'ajustarà a les previsions contingudes en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i serà resolt per la Direcció de l'ISEACV.  
  
Setze. Titularitat dels resultats de la investigació  
D'acord amb el que estableixen els Estatuts de l'ISEACV, aprovats pel Decret 82/2009, els resultats de la investigació o creació realitzada en el si de l'ISEACV reconeixeran la identitat i els drets de l'autor, i els drets d'explotació comercial s'adjudicaran a l'ISEACV, sense perjuí del que disposa la normativa reguladora de la propietat intel·lectual.  
  
  
Dèsset. Recursos  
De conformitat amb el que estableixen els articles 112, 123 i 124 de la Llei 39/2015, de 1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport, en el termini d'un mes comptador des de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.  
  
València, 2 de juny de 2017.- El conseller d'Educació, Investigació, Cultura i Esport: Vicent Marzà Ibáñez.